《黔山杂吟 其三》
清代·曹楙坚

阴崖不可状，作意露奇熊。回峰互相抱，环巘遥作对。

初排雁行斜，忽作蠲飞退。枯松偃鳞甲，怪石罗细碎。

仰见双鸟过，上有片云碍。凿幽始前人，寻险自我辈。

一径绕羊肠，夕阳在牛背。

作者简介：（?—1853）清江苏吴县人，字艮甫。道光十二年进士，官至湖北按察使。反对南漕改折。太平军破武昌时被杀。豪于诗。有《昙云阁诗集》。